李流谦
送樊眉州
我先君子官于涪，一时贤僚今在不。
唯公直节贯华皓，千尺寿桧横霜秋。
丈人静听请具陈，平生契义嘣肉侔。
简池解组过乡县，剧饮不云公遮留。
似是兄弟姓则殊，诗藁半破犹勤收。
合行使符蔡山下，先后召杜腾民讴。
吾家万松荫黄土，公方千骑驱华辀。
十年不见此邂逅，穷冬雨雪寒飕飗。
未明投刺候门下，老阍窃语来何求。
柳州先友一一数，山阳邻笛令人愁。
岷峨气象搞湖海，近日人物几穷搜。
如公当寘文石陛，一麾乃付近古州。
苏家名称震戎夏，如崧降甫尼生丘。
文献可徵况美俗，黄堂坐啸万事休。
公余兵卫绕画戟，妙香一缕铃斋幽。
神交千载尚谁可，子韩子文著床头。